2003/542/EY: Komission päätös, tehty 17 päivänä heinäkuuta 2003, päätöksen 2000/96/EY muuttamisesta koskien erityisten seurantaverkostojen toimintaa (ETA:n kannalta merkityksellinen teksti) (tiedoksiannettu numerolla K(2003) 2522)



Virallinen lehti nro L 185 , 24/07/2003 s. 0055 - 0058



Komission päätös, tehty 17 päivänä heinäkuuta 2003, päätöksen 2000/96/EY muuttamisesta koskien erityisten seurantaverkostojen toimintaa (tiedoksiannettu numerolla K(2003) 2522) (ETA:n kannalta merkityksellinen teksti) (2003/542/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tartuntatautien epidemiologisen seurannan ja valvonnan verkoston perustamisesta yhteisöön 24 päivänä syyskuuta 1998 tehdyn Euroopan parlamentin ja neuvoston päätöksen N:o 2119/98/EY(1) ja erityisesti sen 3 artiklan a, b, c, d ja e alakohdan. sekä katsoo seuraavaa: (1) Yhteisön verkoston piiriin Euroopan parlamentin ja neuvoston päätöksen N:o 2119/98/EY mukaisesti asteittain otettavista tartuntataudeista 22 päivänä joulukuuta 1999 tehdyssä komission päätöksessä 2000/96/EY(2) luetellaan ne tartuntataudit ja erityiset terveysasiat, jotka on asteittain otettava epidemiologisen valvonnan piiriin. (2) On välttämätöntä täsmentää ne tartuntataudit ja erityiset terveysasiat, joiden osalta erityiset seurantaverkostot on jo otettu käyttöön, ja varmistaa, että nämä verkostot toimivat tehokkaasti ja että nimetyt tahot tai viranomaiset ovat tietoisia niiden vastuualueista. (3) Kunkin jäsenvaltion tulisi nimittää yhteyspisteet, jotka voivat olla laitoksia, virastoja, osastoja tai muita vastaavia tahoja varmistamaan, että yhteisön verkostolle ilmoitetaan säännöllisesti ja viiveettä eri seurantaverkostojen piiriin kuuluviin tartuntatauteihin ja erityisiin terveysasioihin liittyvistä tapauksista, tiedoista ja tilastoista. Yksi näistä yhteyspisteistä (tai muu asianmukainen elin) toimii koordinoijana. (4) Tiettyyn tautiin keskittyvän seurantaverkoston toimintamenettelyt on annettava tiedoksi yhteisön verkostolle tietojen vertailukelpoisuuden ja yhteensopivuuden parantamiseksi. (5) Tässä päätöksessä säädetyt toimenpiteet ovat päätöksen N:o 2119/98/EY 7 artiklassa perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2000/96/EY seuraavasti: 1) Lisätään päätöksen 4 artiklaan seuraava 2 kohta, jolloin nykyinen teksti muuttuu 1 kohdaksi: "2. Ne tartuntataudit ja erityiset terveysasiat, joiden osalta on otettu käyttöön erityinen niihin keskittyvä seurantaverkosto, on merkitty tähdellä liitteessä I. Jäsenvaltioiden on nimettyjen tahojensa ja/tai viranomaistensa kautta määrättävä kutakin tiettyyn tautiin keskittyvää seurantaverkostoa varten yhteyspiste, joka valtuutetaan niiden kansalliseksi edustajaksi tietojen toimittamisessa päätöksen N:o 2119/98/EY 3 ja 4 artiklan mukaisesti. Kukin erityinen seurantaverkosto kerää tarvittavat seurantatiedot ja toimittaa ne viiveettä tiedoksi yhteisön verkostolle, sekä varmistaa sisäisen koordinaation. Tiettyyn tautiin keskittyvä erityinen seurantaverkosto toimittaa yhteisön verkostolle toimintamenettelyt, joissa on käsitelty ainakin liitteessä III mainittuja aiheita." 2) Päätöksen 2000/96/EY liitteitä muutetaan tämän päätöksen liitteen mukaisesti. 2 artikla Tämä päätös on osoitettu kaikille jäsenvaltioille. Tehty Brysselissä 17 päivänä heinäkuuta 2003. Komission puolesta David Byrne Komission jäsen (1) EYVL L 268, 3.10.1998, s. 1. (2) EYVL L 28, 3.2.2000, s. 50. LIITE Päätöksen 2000/96/EY liitteitä muutetaan seuraavasti: 1) Liite I korvataan seuraavasti: "LIITE I 1. YHTEISÖN VERKOSTON PIIRIIN ASTEITTAIN OTETTAVAT TARTUNTATAUDIT JA ERITYISET TERVEYSASIAT, JOIHIN ON VIITATTU ARTIKLASSA 1. 1.1 Tässä liitteessä lueteltujen tartuntatautien ja erityisten terveysasioiden seuranta toteutetaan yhteisönverkostossa tietojen yhdenmukaistetun keruun ja analyysien avulla tavalla, josta määrätään erikseen kunkin tartuntataudin tai erityisen terveysasian osalta, kun erityiset seurantaverkostot on perustettu. 2. TAUDIT 2.1 Rokotuksin ehkäistävät taudit Kurkkumätä B-tyypin Haemophilus influenzae -tartunnat(1) Influenssa(2) Tuhkarokko(3) Sikotauti Hinkuyskä(4) Polio Vihurirokko Isorokko Jäykkäkouristus 2.2 Sukupuoliteitse tarttuvat taudit Klamydiainfektio Gonokokki-infektio HIV-infektio(5) Kuppa 2.3 Virushepatiitti Hepatiitti A Hepatiitti B Hepatiitti C 2.4 Elintarvikkeista, vedestä tai ympäristöstä johtuvat taudit Pernarutto Botulismi Kampylobakteerin aiheuttama ripuli Kryptosporidioosi Giardiaasi Enterohemorragisten E. coli -kantojen aiheuttama infektio(6) Leptospiroosi Listerioosi Salmonelloosi(7) Punatauti Toksoplasmoosi Trikinoosi Yersinioosi 2.5 Muut taudit 2.5.1 Epätavallisesta aiheuttajasta johtuvat taudit Tarttuvat spongiformiset enkefalopatiat - Creutzfeld-Jakobin taudin muunnos(8) 2.5.2 Ilman kautta leviävän tekijän aiheuttamat taudit Legionelloosi(9) Meningokokin aiheuttama sairaus(10) Pneumokokki-infektiot Tuberkuloosi(11) 2.5.3 Zoonoosit (muut kuin 2.4 kohdassa mainitut) Luomistauti Ekinokokkoosi Raivotauti Q-kuume Tularemia 2.5.4 Vakavat maasta toiseen siirtyvät taudit Kolera Malaria Rutto Virusperäiset verenvuototaudit 3. ERITYISET TERVEYSASIAT 3.1 Sairaalainfektiot 3.2 Mikrobilääkeresistenssi(12) (1) Ne tartuntataudit ja erityiset terveysasiat, joiden osalta on käytössä oma erityinen seurantaverkostonsa, on merkitty tähdellä. (2) Ne tartuntataudit ja erityiset terveysasiat, joiden osalta on käytössä oma erityinen seurantaverkostonsa, on merkitty tähdellä. (3) Ne tartuntataudit ja erityiset terveysasiat, joiden osalta on käytössä oma erityinen seurantaverkostonsa, on merkitty tähdellä. (4) Ne tartuntataudit ja erityiset terveysasiat, joiden osalta on käytössä oma erityinen seurantaverkostonsa, on merkitty tähdellä. (5) Ne tartuntataudit ja erityiset terveysasiat, joiden osalta on käytössä oma erityinen seurantaverkostonsa, on merkitty tähdellä. (6) Ne tartuntataudit ja erityiset terveysasiat, joiden osalta on käytössä oma erityinen seurantaverkostonsa, on merkitty tähdellä. (7) Ne tartuntataudit ja erityiset terveysasiat, joiden osalta on käytössä oma erityinen seurantaverkostonsa, on merkitty tähdellä. (8) Ne tartuntataudit ja erityiset terveysasiat, joiden osalta on käytössä oma erityinen seurantaverkostonsa, on merkitty tähdellä. (9) Ne tartuntataudit ja erityiset terveysasiat, joiden osalta on käytössä oma erityinen seurantaverkostonsa, on merkitty tähdellä. (10) Ne tartuntataudit ja erityiset terveysasiat, joiden osalta on käytössä oma erityinen seurantaverkostonsa, on merkitty tähdellä. (11) Ne tartuntataudit ja erityiset terveysasiat, joiden osalta on käytössä oma erityinen seurantaverkostonsa, on merkitty tähdellä. (12) Ne tartuntataudit ja erityiset terveysasiat, joiden osalta on käytössä oma erityinen seurantaverkostonsa, on merkitty tähdellä." 2) Lisätään liite III: "LIITE III Yhteisön verkostolle toimitettavissa, tiettyihin tartuntatauteihin keskittyvien seurantaverkostojen toimintamenettelyissä käsiteltävät aiheet, joihin on viitattu artiklassa 4.2 1) Koordinoija ja päätöksentekoprosessi. 2) Hankkeiden johtaminen, hallinnointi ja valvonta. 3) Tapausmäärittelyt sekä kerättävien tietojen luonne ja tyyppi. 4) Tiedonhallinta ja tietosuoja, mukaan luettuina tietojen saatavuus ja luottamuksellisuus. 5) Menetelmät tietojen saamiseksi vertailukelpoisiksi ja yhteensopiviksi (laatuvaatimukset ja tietojen validointi). 6) Asianmukaiset tekniset välineet ja menettelyt, joiden avulla tietoja tulee levittää ja analysoida yhteisön tasolla (tietojen levittäminen ja raportointi). 7) Ehdotetut kansanterveystoimet, infektioiden valvontaan tähtäävät menettelyt ja laboratoriomenettelyt."